ellipsoide
Store norske leksikon,Realfag,Matematikk,Geometri og topologi,Algebraisk geometri
Ellipsoide er en tredimensjonal geometrisk figur som er en kjeglesnittflate. Den er en lukket, krum flate, og ethvert plan som skjærer figuren, skjærer den i en ellipse eller sirkel.
Ellipsoiden har tre symmetriplan som står vinkelrett på hverandre og som skjærer hverandre i ellipsoidens sentrum. Hvis disse benyttes til koordinatplan, kan ellipsoiden beskrives ved ligningen \(\frac{x^2}{a^2}+\frac{y^2}{b^2}+\frac{z^2}{c^2}=1\) hvor a, b og c er halvaksene. Hvis alle halvaksene er like, er ellipsoiden en kule.Volumet til en ellipsoide er 4/3 πabc.Hvis to akser i en ellipsoide er like lange, har man en omdreinings-ellipsoide. En slik flate kan tenkes oppstått ved rotasjon av en ellipse om en av aksene.Jorden har tilnærmet form av en omdreinings-ellipsoide med Jordens akse som rotasjonsakse. Les mer i Store norske leksikon ellipse – matematikk kjeglesnittflate geometri